जयपुर। जयपुर एयरपोर्ट पर भी मंगलवार को ऑटोमेशन सिस्टम लॉन्च कर दिया गया है। इससे न केवल एयर ट्रैफिक अत्यधिक सुरक्षित हो गया है, बल्कि इसके कई फायदे यात्रियों को भी मिलने लगेंगे। यह सिस्टम एयरपोर्ट अथॉरिटी ऑफ इंडिया के चेयरमैन वी.पी. अग्रवाल ने लॉन्च किया। यह सिस्टम 38 एयरपोर्ट्स पर लगाया जा रहा है।
इस नए सिस्टम के चलते जयपुर एयरपोर्ट के चारों ओर 450 किलोमीटर की दूरी तक उड़ने वाले सभी विमान एक स्क्रीन पर अपनी-अपनी पोजिशन में दिखाई देंगे। अब तक इस पोजिशन का पता लगाने और पायलट को अपनी पोजिशन बताने के लिए एयरपोर्ट के एयर ट्रैफिक कंट्रोल (एटीएफ) से लगातार संपर्क में रहना पड़ता था।
यह संपर्क मैनुअली था। इससे लैंड करने की पोजिशन में लाने के लिए प्रॉसीजरिंग से गुजरना पड़ता था। नई तकनीक के कारण एयरक्राफ्ट सीधे ही रनवे की ओर आएगा और लैंड कर जाएगा। इसके कारण प्रॉसीजरिंग में लगने वाले समय में करीब 7 मिनट की बचत होगी। लॉन्चिंग के दौरान अनुज अग्रवाल भी मौजूद थे।
एयरलाइंस कंपनी और यात्रियों को भी फायदा
7 मिनट के समय की बचत के कारण जयपुर से आने और जाने वाली नियमित 52 व अन्य 8-10 फ्लाइट्स में एविएशन टर्बाइन फ्यूल (एटीएफ) की भी बचत होगी। जानकारों के अनुसार यह बचत साल में करीब 1 करोड़ लीटर की होगी। इससे कंपनियों का खर्च घटेगा, यात्री सुविधाओं में इजाफा होगा और उड़ान समय भी घटेगा। जैसे दिल्ली से जयपुर आने में अभी तक 35 मिनट का समय लगता है, लेकिन 7 मिनट की बचत होने से विमान केवल 28 मिनट में जयपुर रनवे पर लैंड कर जाएगा।
यह होगा तकनीक का लाभ
ऑटोमेशन सिस्टम पूरी तरह राडार से जुड़ा सिस्टम है, जयपुर से 450 किलोमीटर या उससे कम दूरी पर मौजूदा लखनऊ, अहमदाबाद और अमृतसर, कानपुर, ग्वालियर, खजुराहो जैसे एयरपोर्ट्स से संचालित सभी फ्लाइट्स एक ही स्क्रीन पर दिखेंगी। न केवल फ्लाइट्स की पोजिशन दिखेगी, बल्कि वहां के वैदर सहित सभी तरह की कंडीशन भी स्क्रीन पर दिखेंगी। ऐसे में यदि कोई विमान निर्धारित रूट से दिशा भटकेगा या दो विमान ज्यादा पास आ जाएंगे अथवा कोई और खराब स्थिति बनेंगी, उसे नियंत्रित करना आसान होगा।
hin_Deva hin_Deva hin_Deva hin_Deva hin_Deva hin_Deva hin_Deva